HUNDEN sygemeldt i flere dage*

Tricked må undvære HUNDEN i flere dage, da han blev opereret sent i går aftes.

HUNDEN fik fjernet blindtarmen sent i går aftes.

Tricked kommer ikke til at kunne gøre brug af HUNDEN i aftenens vigtige ECS kamp mod North, da den danske caller sent i går aftes blev opereret for blindtarmsbetændelse.

HUNDEN er derfor ude i flere dage, men han skriver selv på Twitter, at han regner med at være tilbage i midten af denne uge.

Vi spillet tæt på perfekt cs igår, jeg spillet to bo3s med de største smerter nogensinde i mit liv. Det her hold betyder alt for mig, men det gik stærkt efter sprout! Jeg blev opereret for blindtarmsbetændelse 4 timer senere!

Håber at være tilbage på midt ugen ✌️ — Nicolai Petersen (@hundencsgo) October 28, 2019

Det danske hold stillede i går til start i den lukkede DreamHack WInter kvalifikation, hvor det blev til sejre i de to første runder mod henholdsvis Ambush og Sprout.

Trods store smerter spillede HUNDEN kampene, men inden finalen kastede han håndklædet i ringen og hastede på hospitalet, hvor det blev konstateret, at blindtarmen skulle fjernes.

Derfor blev finalen mod Copenhagen Flames udskudt til torsdag. Det samme er dog ikke sket med den sidste ECS kvalifikation, så selv hvis Tricked slår North i aften, er HUNDEN formentlig også ude i semifinalen.

Tricked har endnu ikke annonceret, hvem der træder i HUNDENs sko, mens han er sygemeldt.

*Opdatering kl. 12:05

Tricked bruger niko som stand-in.